Ce spun elevii despre redeschiderea școlilor: "Sunt bucuroasă că o să ieșim cu toții în curtea școlii".
De pe 8 februarie majoritatea școlilor din România se vor redeshide. Vlad Voiculescu: Dacă un copil dintr-o clasă este depistat pozitiv, toți copiii vor fi testați. Ministrul Sănătății: Vom folosi teste antigen, rapide, în școli. Diana Chițea, elevă: Sunt bucuroasă că o să ieșim cu toții în curtea școlii.
După un an școlar chinuit, vestea reîntoarcerii în băncile școlii le-a dat elevilor emoții. Bucuria revederii cu colegii dar și cu profesorii.Diana Maria Chițea și David Deaconu învață la două școli diferite din Capitală, iar reacțiile lor au fost pe măsura așteptării."Mă bucur tare mult. O să mă văd cu colegii, cu doamna profesoară. O să iasă cu noi în curtea școlii.O să fie super! O să învățăm atâtea lucruri noi. Ce bucuroasă sunt.", a spus Diana."Când? Pe 8 februarie? Peste 3 săptămâni? Ce tare! Abia aștept să-mi văd colegii.", a spus David.David Deaconu speră să nu se mai schimbe nimic pe 2 februarie. Atunci, se va face o reevaluare a situației pandemice. Pentru el, din toate punctele de vedere, cursurile în clasă sunt mult mai eficiente."Sunt bucuros că reîncep școlile, îmi este dor să mă văd cu colegii, sunt convins că orele vor fi mult mai ușoare. În clasă putem să fim mai atenți, să înțelegem mai bine ce se predă. Poți să comunici mai bine cu profesorul." a explicat elevul.Eugenia Deaconu este mama lui David. Consideră că fiul ei era mult mai atent și dădea randament atunci când mergea la școală. Acasă, trage de timp și mereu găsește altceva de făcut decât o temă."Școala fizică are avantaje foarte mari. În fața oricărei alte forme de învățare. Pentru că există interacțiunea cu profesorul, cu colegii." a spus aceasta.